Studiu în Singapore: pacienții testați pozitiv cu COVID-19 nu mai transmit virusul după 11 zile. Cum este posibil.
Un studiu făcut în Singapore arată că pacienţii nu mai transmit virusul după 11 zile de când au fost depistați cu COVID-19. Cercetarea arată că un test pozitiv nu înseamnă prezenţa virusului viu şi a posibilităţii de a-l transmite mai departe. Autorităţile din Singapore au de gând să nu mai externeze pacienţii doar pe criteriul testelor negative.
Ştii că în România pacienţii cu COVID-19 pot sta în spital săptămâni la rând până să le iasă testul pentru COVID negativ, de două ori în decurs de o zi. În lume, însă, acest mod de a proceda cu pacienţii s-ar putea schimba curând.Un studiu al specialiştilor în boli infecţioase din Singapore îţi arată că pacienţii nu mai sunt contagioşi după 11 zile de când s-au îmbolnăvit de COVID-19, char dacă unii dintre ei ies pozitiv la test, scrie Bloomberg.Un test pozitiv nu este echivalent cu prezenţa virusului viu şi a infecţiozităţii. Asta susţin specialiştii de la Centrul Naţional de Boli Infecţioase şi a Academiei de Medicină din Singapore. Şi asta pentru că, după 11 zile de boală, virusul nu a putut fi izolat şi cultivat în laborator, pentru studiu.Studiul este bazat pe observaţiile strânse de medici pe 73 de pacienţiDatele strânse de infecţionişti vor influenţa astfel modul în care vor fi externaţi pacienţii din spitale. Criteriile actuale luate în calcul, aşa cum se întâmplă şi în România, se bazează pe rezultatul negativ al testelor, ci nu pe gradul de infecţiozitate.Autorităţile din Sănătate din Singapore spun că ar putea lua în calcul aceste noi informaţii atunci când vine vorba despre modul în care se face planul de management clinic al pacientului.